techiaith/cofnodycynulliad_en-cy huggingface dataset:
English: Well, yes, we do need to see and hear more from you, Minister, and see what your strategy is going forward, as we emerge from this pandemic. Now, Minster, the United Kingdom Prosperity Index 2021 report says that some areas of the UK 'are experiencing especially significant challenges in productivity, competitiveness and dynamism', and, unfortunately, Wales is one of those areas. 'These areas typically have low business survival rates, fewer high-tech businesses, and few new businesses starting.' That same report showed that 'Businesses in Wales have a weak Investment Environment with low capital supply, little demand for expansion, and 31% of projects are delayed due to a lack of financing', which is, unfortunately, the highest rate in the United Kingdom. Now, the Welsh economy is crying out for leadership, and yet, since the election, we have seen so little from the Welsh Government in terms of its commitment to the Welsh economy, and businesses across Wales deserve much better. So, Minister, can you tell us what new ideas the Welsh Government has to create conditions for enterprise here in Wales? And can you make it clear for businesses in Wales today what exactly the Welsh Government is doing to strengthen Wales's investment environment so that our home-grown businesses have opportunities to expand and grow, particularly as we now emerge from this COVID pandemic?
Welsh: Wel, oes, mae angen inni weld a chlywed mwy gennych, Weinidog, a gweld beth yw eich strategaeth yn y dyfodol wrth inni ddod allan o'r pandemig. Nawr, Weinidog, mae adroddiad Mynegai Ffyniant y Deyrnas Unedig ar gyfer 2021 yn dweud bod rhai ardaloedd o'r DU 'yn wynebu heriau arbennig o sylweddol o ran cynhyrchiant, cystadleurwydd a deinamigrwydd', ac yn anffodus, mae Cymru'n un o'r ardaloedd hynny. 'Yn nodweddiadol, mae cyfraddau goroesi busnesau yn yr ardaloedd hyn yn isel, llai o fusnesau uwch-dechnoleg, a fawr o fusnesau newydd yn dechrau.' Dangosodd yr un adroddiad fod gan fusnesau yng Nghymru 'Amgylchedd Buddsoddi gwan gyda chyflenwad isel o gyfalaf, fawr o alw am ehangu, ac mae 31% o brosiectau wedi'u hoedi oherwydd diffyg cyllid', sef, yn anffodus, y gyfradd uchaf yn y Deyrnas Unedig. Nawr, mae gwir angen arweiniad ar economi Cymru, ac eto, ers yr etholiad, ychydig iawn a welsom gan Lywodraeth Cymru o ran ei hymrwymiad i economi Cymru, ac mae busnesau ledled Cymru yn haeddu llawer gwell. Felly, Weinidog, a allwch ddweud wrthym pa syniadau newydd sydd gan Lywodraeth Cymru i greu'r amodau ar gyfer menter yma yng Nghymru? Ac a allwch ddweud yn glir wrth fusnesau yng Nghymru heddiw beth yn union y mae Llywodraeth Cymru yn ei wneud i gryfhau amgylchedd buddsoddi Cymru fel bod ein busnesau yma yng Nghymru yn cael cyfleoedd i ehangu a thyfu, yn enwedig wrth inni gefnu yn awr ar y pandemig COVID?
English: Diolch, Llywydd. And as we come out on the other side, now, of a busy tourism season, we should take this chance to reflect and work out how we can in future best promote Wales as a top-quality and sustainable tourism destination. I'm sure the Llywydd will be glad to hear that I spent some of my time in Ceredigion over the summer, and I'm sure the Minister, of course, will agree that areas like Ceredigion offer a story to tell and a lot of experiences for tourists. The reality is we need to see financial support for the sector, with a particular focus on cultural tourism and food tourism, both of which are particularly relevant to rural Wales. The Welsh Government have factored a consultation on legislation, permitting local authorities to raise a tourism levy as part of their programme for government this term. We now need to work together in consultation with the sector, local authorities and local communities to consider all options and to properly reflect on the benefits and negatives, of course, of a levy in other countries, such as France, Austria and Germany. Could the Minister outline what further work is being done regarding a tourism levy and how he sees it working in Wales? And would he agree with me that any levy should prioritise making our communities sustainable in a way that sees tourism as something communities are a part of, rather than it being something that is being done to them?
Welsh: Diolch, Lywydd. Ac wrth inni ddod allan yn awr ar yr ochr arall i dymor twristiaeth prysur, dylem achub ar y cyfle hwn i fyfyrio ac ystyried y ffordd orau inni hyrwyddo Cymru yn y dyfodol fel cyrchfan cynaliadwy o'r safon uchaf i dwristiaid. Rwy'n siŵr y bydd y Llywydd yn falch o glywed fy mod wedi treulio peth o fy amser yng Ngheredigion dros yr haf, ac rwy'n siŵr y bydd y Gweinidog, wrth gwrs, yn cytuno bod gan ardaloedd fel Ceredigion stori i'w hadrodd a llawer o brofiadau i dwristiaid. Y gwir amdani yw bod angen inni weld cymorth ariannol i'r sector, gyda ffocws penodol ar dwristiaeth ddiwylliannol a thwristiaeth bwyd, sydd ill dau'n arbennig o berthnasol i gefn gwlad Cymru. Mae Llywodraeth Cymru wedi ffactoreiddio ymgynghoriad ar ddeddfwriaeth, i ganiatáu i awdurdodau lleol godi ardoll twristiaeth fel rhan o'u rhaglen lywodraethu ar gyfer y tymor hwn. Mae angen inni weithio gyda'n gilydd yn awr gan ymgynghori â'r sector, awdurdodau lleol a chymunedau lleol i ystyried yr holl opsiynau ac i fyfyrio'n ofalus ar fanteision ac anfanteision ardollau mewn gwledydd eraill, megis Ffrainc, Awstria a'r Almaen. A all y Gweinidog amlinellu pa waith pellach sy'n mynd rhagddo ar ardoll twristiaeth a sut y mae'n ei gweld yn gweithio yng Nghymru? Ac a fyddai'n cytuno â mi y dylai unrhyw ardoll flaenoriaethu gwaith i wneud ein cymunedau'n gynaliadwy mewn ffordd sy'n ystyried twristiaeth yn rhywbeth y mae cymunedau'n rhan ohono, yn hytrach na'i fod yn rhywbeth sy'n cael ei wneud iddynt?
English: And of course the Bevan Foundation has also promoted the benefits of a foundational economy for Welsh workers and businesses. The previous deputy economy Minister, Lee Waters, acknowledged issues of fair work, low pay, and lack of employee organisation in the foundational economy back in 2019, and a report from the Bevan Foundation in June 2021 still highlights how these issues are widespread in the foundational economy. The foundation's report was conducted as well in partnership with the Welsh TUC, and there were a number of recommendations that sought to tackle some of these poor workplace practices in the Bevan Foundation's report. So, I would be interested to know what has the Government done during this time to ensure employee rights, pay, and organisation in the foundational economy are supported in their plans, and does the Welsh Government have any intentions to implement the recommendations of the Bevan Foundation and Welsh TUC report, for example implementing the Fair Work Commission's recommendations in full and resolving some of the issues that the previous Minister in post highlighted back in 2019?
Welsh: Ac wrth gwrs, mae Sefydliad Bevan hefyd wedi hyrwyddo manteision economi sylfaenol i weithwyr a busnesau Cymru. Cydnabu cyn-ddirprwy Weinidog yr economi, Lee Waters, broblemau gyda gwaith teg, cyflogau isel, a diffyg trefniadaeth gweithwyr yn yr economi sylfaenol yn ôl yn 2019, a nododd adroddiad gan Sefydliad Bevan ym mis Mehefin 2021 fod y problemau hyn yn dal i fod yn gyffredin yn yr economi sylfaenol. Cyflawnwyd adroddiad y sefydliad mewn partneriaeth â TUC Cymru, ac roedd yn cynnwys nifer o argymhellion a geisiai fynd i'r afael â rhai o'r arferion gwael hyn yn y gweithle a nodwyd yn adroddiad Sefydliad Bevan. Felly, byddai'n ddiddorol gwybod beth y mae'r Llywodraeth wedi'i wneud ers hynny i sicrhau bod hawliau, tâl a threfniadaeth gweithwyr yn yr economi sylfaenol yn cael eu cefnogi yn eu cynlluniau, ac a oes gan Lywodraeth Cymru unrhyw fwriad o roi argymhellion adroddiad Sefydliad Bevan a TUC Cymru ar waith, er enghraifft drwy roi argymhellion y Comisiwn Gwaith Teg ar waith yn llawn a datrys rhai o'r materion a amlygodd y Gweinidog blaenorol yn y swydd yn ôl yn 2019?
English: You'll see our ambition to be a fair work nation has been taken forward in a number of areas, not just in the social partnership and procurement Bill and what that will mean, but also in the work that we're leading on in this department in taking forward the economic contract. And the next stage will be really important about looking to further develop what we do and at the same time as saying, 'This is what we expect for businesses that have support from the Welsh Government', it will also then be about wanting to have good examples of where that already exists, because some of this is about showing it can be possible and it can be done and businesses can still turn a profit. And that's important because all the business groups that we talk with and work with are not hostile to this agenda; they want clarity in what is possible and what the expectations are, and they then think they can run successful businesses within the rules. So, I'm optimistic about their really positive engagement with us, and I think you'll see within this term more steps taken forward, so Wales really does become a fair work nation.
Welsh: Fe welwch fod ein huchelgais i fod yn wlad o waith teg wedi'i chyflawni mewn nifer o feysydd, nid yn unig yn y Bil partneriaeth gymdeithasol a chaffael a'r hyn y bydd hynny'n ei olygu, ond hefyd yn y gwaith yr ydym yn ei arwain yn yr adran hon wrth fwrw ymlaen â'r contract economaidd. A bydd y cam nesaf yn bwysig iawn o ran ceisio datblygu'r hyn a wnawn ymhellach gan ddweud ar yr un pryd, 'Dyma'r hyn yr ydym yn ei ddisgwyl ar gyfer busnesau sy'n cael cymorth gan Lywodraeth Cymru', a bydd hefyd yn ymwneud â bod yn awyddus i gael enghreifftiau da o lle mae hynny'n bodoli eisoes, gan fod rhywfaint o hyn yn ymwneud â dangos y gall fod yn bosibl ac y gellir ei wneud ac y gall busnesau barhau i wneud elw. Ac mae hynny'n bwysig gan nad yw'r holl grwpiau busnes yr ydym yn siarad ac yn gweithio gyda hwy yn wrthwynebus i'r agenda hon; hoffent eglurder ar yr hyn sy'n bosibl a beth yw'r disgwyliadau, a byddant yn credu wedyn y gallant redeg busnesau llwyddiannus o fewn y rheolau. Felly, rwy'n optimistaidd am eu hymgysylltiad cadarnhaol iawn â ni, a chredaf y byddwch yn gweld mwy o gamau'n cael eu cymryd yn ystod y tymor hwn, fel bod Cymru o ddifrif yn dod yn wlad o waith teg.
English: Thank you for the question. I have regular discussions with the Minister for Climate Change to discuss cross-cutting portfolio responsibilities. I met with her yesterday with the Deputy Minister for Climate Change. Our officials are jointly pursuing opportunities for attracting green energy investment on both the island and the wider north Wales region, including discussions with key stakeholders on offshore wind opportunities and community benefits from local energy investment.
Welsh: Diolch am eich cwestiwn. Rwy'n cael trafodaethau rheolaidd gyda'r Gweinidog Newid Hinsawdd i drafod cyfrifoldebau portffolio trawsbynciol. Cyfarfûm â hi ddoe gyda'r Dirprwy Weinidog Newid Hinsawdd. Mae ein swyddogion yn mynd ati ar y cyd i ganfod cyfleoedd ar gyfer denu buddsoddiad mewn ynni gwyrdd ar yr ynys a rhanbarth gogledd Cymru yn ehangach, gan gynnwys trafodaethau â rhanddeiliaid allweddol ar gyfleoedd ynni gwynt ar y môr a manteision cymunedol o fuddsoddiadau ynni lleol.
English: Thank you very much for that response. I was pleased to hear a reference to offshore wind energy. There's a very real economic opportunity for Ynys Môn from proposed BP developments in the Irish sea - the Mona and Morgan windfarms. I'm very eager to ensure that Holyhead will be the port to service the Mona development. It would create jobs and provide long-term assurances. But we also need investment in the port for that to happen. BP have said, by the way, that they don't have to have free-port status to deliver this, but if it could be useful, it would be good to see the UK Government providing the same funding to free ports in Wales as they give to those in England. But more importantly, I think the UK Government needs to contribute from the £160 million pot that they have to develop ports for energy projects. So, will the Minister join with me in urging for a percentage of this funding to go to Holyhead, and will he commit to give Welsh Government support to this development in the port of Holyhead, to develop this project that would be of great economic benefit for the local economy and the Welsh economy?
Welsh: Diolch yn fawr iawn am yr ateb. Dwi'n falch o glywed cyfeiriad at ynni gwynt o'r môr. Mae yna gyfle economaidd go iawn i Ynys Môn, dwi'n meddwl, o gynlluniau ynni gwynt arfaethedig BP ym môr Iwerddon, ffermydd gwynt Mona a Morgan. Dwi'n eiddgar iawn i sicrhau mai Caergybi bydd y porthladd i wasanaethu datblygiad Mona. Mi fyddai'n creu swyddi a rhoi sicrwydd hirdymor, ond mae angen buddsoddiad yn y porthladd i hynny allu digwydd. Mae BP yn dweud, gyda llaw, nad oes rhaid cael statws porthladd rhydd er mwyn gwireddu hyn, ond, os ydy o'n gallu bod yn ddefnyddiol, mi fyddai'n dda gweld Llywodraeth Prydain yn rhoi'r un arian i borthladdoedd rhydd yng Nghymru ag y maen nhw'n rhoi i Loegr. Ond yn bwysicach, dwi'n credu bod angen i Lywodraeth Prydain gyfrannu o'r pot £160 miliwn sydd ganddyn nhw i ddatblygu porthladdoedd ar gyfer prosiectau ynni. Felly, a wnaiff y Gweinidog ymuno efo fi i bwyso am gyfran o'r cyllid yma i Gaergybi, ac a wnaiff o ymrwymo i roi cefnogaeth Llywodraeth Cymru i gefnogi'r datblygiad yna ym mhorthladd Caergybi i ddatblygu'r prosiect yma y byddai o fudd economaidd mawr ar gyfer yr economi leol a'r economi Gymreig?
English: First of all, let me express my support also for the Member's call for investment at the port of Holyhead, in line with the questions I raised with the First Minister in the Chamber here two weeks ago. As you'll be aware, Minister, Ynys Môn does have some unique opportunities for delivering green energy due to some of the existing infrastructure that's in place there, including, of course, the ports, but also some of the capacity in the power lines there, the rail line and the road networks as well, as well as the existing permissions for energy on the island. And of course, all these factors are really important for attracting new business and investment onto the island as well. I think at times there can be a perception that some of these areas of infrastructure aren't necessarily as integrated and linked as best they could be, so I'm wondering what strategic integrated plans you might have to invest in some of the existing infrastructure, but also into new infrastructure to attract further investment on the island, specifically in relation to green energy. Thank you.
Welsh: Yn gyntaf oll, gadewch imi fynegi fy nghefnogaeth innau hefyd i alwad yr Aelod am fuddsoddi ym mhorthladd Caergybi, yn unol â'r cwestiynau a godais gyda'r Prif Weinidog yn y Siambr bythefnos yn ôl. Fel y gwyddoch, Weinidog, mae gan Ynys Môn gyfleoedd unigryw i gyflenwi ynni gwyrdd oherwydd peth o'r seilwaith sydd yno eisoes, gan gynnwys y porthladdoedd wrth gwrs, yn ogystal â rhywfaint o'r capasiti yn y llinellau pŵer yno, y rhwydweithiau rheilffordd a ffyrdd hefyd, yn ogystal â'r caniatâd presennol ar gyfer ynni ar yr ynys. Ac wrth gwrs, mae'r holl ffactorau hyn yn bwysig iawn ar gyfer denu busnes a buddsoddiad newydd i'r ynys hefyd. Credaf fod canfyddiad weithiau nad yw rhywfaint o'r seilwaith hwn o reidrwydd mor integredig a chysylltiedig ag y gallai fod, felly tybed pa gynlluniau integredig strategol a allai fod gennych i fuddsoddi yn rhywfaint o'r seilwaith presennol, ond hefyd mewn seilwaith newydd i ddenu buddsoddiad pellach ar yr ynys, yn enwedig mewn perthynas ag ynni gwyrdd. Diolch.
English: Given current pressures on the Welsh Government budget, exacerbated by the loss of structural funds, astronomy is not currently featuring as a high science policy priority.
Welsh: O ystyried y pwysau presennol ar gyllideb Llywodraeth Cymru, a waethygir gan golli cronfeydd strwythurol, nid yw seryddiaeth yn cael ei hystyried ar hyn o bryd fel blaenoriaeth uchel o fewn y polisi gwyddoniaeth.
English: I'm very disappointed to hear that response, Minister. You'll be aware that star gazing and astronomy is a passion of many people across Wales and, in fact, it's something of a passion of mine. I took it up - [ Inaudible. ] - lockdown while were in the early stages of the pandemic, and one of the things that I think is very striking about Wales is that we have some wonderful areas with dark skies, where astronomy really is something that people can enjoy to the fullest. One of the areas that's blessed with dark skies is, of course, the Clwydian range and Dee Valley area of natural outstanding beauty, which, hopefully, will soon be becoming a national park in north-east Wales. And I would like to call upon the Welsh Government to consider establishing a national observatory for Wales in the Clwydian range and Dee Valley national park in order to promote scientific research in astronomy and, indeed, to encourage visitors and others to take an interest in visiting north-east Wales. Can I ask that you reconsider the prioritisation of astronomy to look at whether this can be something that the Welsh Government can bring forward in the future?
Welsh: Rwy'n siomedig iawn o glywed yr ymateb hwnnw, Weinidog. Fe fyddwch yn gwybod bod syllu ar sêr a seryddiaeth yn rhywbeth y mae llawer o bobl ledled Cymru'n teimlo'n angerddol yn ei gylch ac mae'n rhywbeth y mae gennyf innau ddiddordeb brwd ynddo mewn gwirionedd. Dechreuais ymddiddori yn y pwnc - [ Anghlywadwy. ] - y cyfyngiadau symud tra'r oeddem yng nghamau cynnar y pandemig, ac un o'r pethau y credaf eu bod yn drawiadol iawn am Gymru yw bod gennym ardaloedd gwych gydag awyr dywyll, lle mae seryddiaeth yn rhywbeth y gall pobl ei fwynhau i'r eithaf. Un o'r ardaloedd sydd wedi'i bendithio gan awyr dywyll, wrth gwrs, yw ardal o harddwch naturiol eithriadol Bryniau Clwyd a Dyffryn Dyfrdwy, a fydd, gobeithio, yn dod yn barc cenedlaethol yng ngogledd-ddwyrain Cymru cyn bo hir. A hoffwn alw ar Lywodraeth Cymru i ystyried sefydlu arsyllfa genedlaethol i Gymru ym mharc cenedlaethol Bryniau Clwyd a Dyffryn Dyfrdwy er mwyn hyrwyddo ymchwil wyddonol mewn seryddiaeth ac annog ymwelwyr ac eraill i fod eisiau ymweld â gogledd-ddwyrain Cymru. A gaf fi ofyn i chi ailystyried blaenoriaethu seryddiaeth ac edrych ar y posibilrwydd y gall Llywodraeth Cymru ei gyflwyno yn y dyfodol?
English: With respect, I think the Member is really asking me about the visitor economy rather than science policy. I do think, though, I welcome his support for the Welsh Labour Government manifesto pledge to create a national park based on the Clwydian range. I'm not sure every Conservative Member has been quite as supportive as I am delighted to hear the Member being. If there is a serious proposal for an observatory then we'll of course look at the business plan if it's presented to us.
Welsh: Gyda phob parch, credaf fod yr Aelod yn gofyn i mi am yr economi ymwelwyr yn hytrach na pholisi gwyddoniaeth. Fodd bynnag, rwy'n credu fy mod yn croesawu ei gefnogaeth i addewid maniffesto Llywodraeth Lafur Cymru i greu parc cenedlaethol o gwmpas bryniau Clwyd. Nid wyf yn siŵr fod pob Aelod Ceidwadol wedi rhannu'r gefnogaeth y mae'n bleser gennyf weld yr Aelod yn ei rhoi. Os oes cynnig difrifol ar gyfer arsyllfa byddwn yn edrych ar y cynllun busnes os caiff ei gyflwyno i ni.
English: Minister, I'm sure you'll be aware of the ambition held by the astronomy tourism specialist, Dark Sky Wales, to open a national planetarium for Wales on the site of the former Tower colliery at Hirwaun. Do you agree that this proposed astronomy facility could provide a significant boost to the tourism economy of the south Wales Valleys, building on the success of Zip World at the same site and further enhancing the economic regeneration of the Heads of the Valleys area?
Welsh: Weinidog, rwy'n siŵr y byddwch yn ymwybodol o uchelgais yr arbenigwyr twristiaeth seryddiaeth, Awyr Dywyll Cymru, i agor planetariwm cenedlaethol i Gymru ar safle hen lofa'r Tŵr yn Hirwaun. A ydych yn cytuno y gallai'r cyfleuster seryddiaeth arfaethedig hwn roi hwb sylweddol i economi twristiaeth Cymoedd de Cymru, gan adeiladu ar lwyddiant Zip World ar yr un safle a gwella ymhellach adfywiad economaidd ardal Blaenau'r Cymoedd?
English: I do recognise that dark skies can be something that will attract people to come to Wales who wouldn't otherwise do so and, actually, it's an asset for us as well. So, there are challenges for us about protecting dark sky status where it exists. And I should say that I recognise that the former Tower site is already having a significant positive impact as part of our tourist economy. So, further proposals on that site are things that I'd welcome seeing in more detail. I've had the opportunity to enjoy some of what's already available, and I look forward to visiting again with my family in the future, but I do think this is an area where we can have more to add to our already successful visitor economy here in Wales.
Welsh: Rwy'n cydnabod y gall awyr dywyll fod yn rhywbeth a fydd yn denu pobl i ddod i Gymru, pobl na fyddent fel arall yn gwneud hynny ac mewn gwirionedd, mae'n ased i ni hefyd. Felly, ceir heriau i ni o ran diogelu statws awyr dywyll lle mae'n bodoli. A dylwn ddweud fy mod yn cydnabod bod hen safle'r Tŵr eisoes yn cael effaith gadarnhaol sylweddol fel rhan o'n heconomi dwristiaeth. Felly, mae cynigion pellach ar y safle hwnnw'n bethau y byddwn yn croesawu eu gweld yn fanylach. Rwyf wedi cael cyfle i fwynhau rhywfaint o'r hyn sydd eisoes ar gael, ac edrychaf ymlaen at ymweld eto gyda fy nheulu yn y dyfodol, ond rwy'n credu bod hwn yn faes lle gallwn gael mwy i'w ychwanegu at ein heconomi ymwelwyr sydd eisoes yn llwyddiannus yma yng Nghymru.
English: We are working with partners across the public, private and voluntary sectors to support economic development in west Wales and meet our ambitions for a greener, more equal and prosperous Wales. Our manufacturing action plan, launched in February 2021, provides a focus for futureproofing our manufacturing across Wales.
Welsh: Rydym yn gweithio gyda phartneriaid ar draws y sectorau cyhoeddus, preifat a gwirfoddol i gefnogi datblygu economaidd yng ngorllewin Cymru a chyflawni ein huchelgeisiau ar gyfer Cymru sy'n fwy gwyrdd, yn fwy cyfartal ac yn ffyniannus. Mae ein cynllun gweithredu ar weithgynhyrchu, a lansiwyd ym mis Chwefror 2021, yn darparu ffocws ar gyfer diogelu gweithgynhyrchu ledled Cymru yn y dyfodol.
English: Thank you, Minister. I am aware of the many exciting opportunities around the net-zero journey that exist within my area of Pembrokeshire, and in particular the huge opportunity that the Haven Waterway has to support not only the decarbonisation of industries in south Wales, but also the whole of the south of the UK. The south Wales industrial cluster is a key element of delivering these opportunities, and I understand that the cluster has been working with your office to support its formalisation. Welsh Government has formalised other industrial forums and food clusters, so this is not a new concept. With COP26 only weeks away, now would be a great opportunity for Wales to show how it is working with industries on the collective journey towards net zero. Can I ask you to provide reassurance that the - [ Inaudible.] - will receive Government support at the earliest opportunity, giving a huge boost to industrial growth in west Wales?
Welsh: Diolch, Weinidog. Rwy'n ymwybodol o'r cyfleoedd cyffrous niferus sy'n gysylltiedig â'r daith sero-net sy'n bodoli o fewn fy ardal i yn sir Benfro, ac yn arbennig y cyfle enfawr sydd gan Ddyfrffordd y Ddau Gleddau i gefnogi datgarboneiddio diwydiannau yn ne Cymru, a de'r DU yn gyfan hefyd. Mae clwstwr diwydiannol de Cymru yn elfen allweddol o ddarparu'r cyfleoedd hyn, a deallaf fod y clwstwr wedi bod yn gweithio gyda'ch swyddfa i gefnogi'r broses o'i ffurfioli. Mae Llywodraeth Cymru wedi ffurfioli fforymau diwydiannol a chlystyrau bwyd eraill, felly nid yw hwn yn gysyniad newydd. Gyda COP26 wythnosau'n unig i ffwrdd, byddai nawr yn gyfle gwych i Gymru ddangos sut y mae'n gweithio gyda diwydiannau ar y daith gyfunol tuag at sero-net. A gaf fi ofyn i chi roi sicrwydd y bydd - [ Anghlywadwy.] - yn cael cymorth gan y Llywodraeth cyn gynted â phosibl, gan roi hwb enfawr i dwf diwydiannol yng ngorllewin Cymru?